stanford-oval/wikipedia huggingface dataset:
Christian Planer

| Mitalit | Mitalit | Mitalit |  |
| --- | --- | --- | --- |
|  Christian Planer (oikealla) Ateenan olympialaisissa 2004. |  Christian Planer (oikealla) Ateenan olympialaisissa 2004. |  Christian Planer (oikealla) Ateenan olympialaisissa 2004. |  |
Maa:   Itävalta
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | 50 m pienoiskivääri,3 asentoinen |  |
Christian Planer (s. 15. toukokuuta 1975 Kufstein) on itävaltalainen kivääriampuja ja olympiamitalisti.
Christian Planer on saavuttanut olympialaisissa Ateenassa 2004 50 m pienoiskiväärin asentokilpailusta pronssia tuloksella 1262,8 (1167+95,8) ja hän oli 10 m ilmakiväärissä 12. tuloksella 593.
Méxicon metro

| Méxicon metro |
| --- | --- |


Sijainti:  México, Meksiko
Avattu:  1969
Pituus:  226 km
Asemia:  195
Linjoja:  12
Liikennöitsijä(t):  Sistema de Transporte Colectivo
Matkoja vuodessa:  935 miljoonaa (2020)
  
Metro México 2015
Méxicon metro (esp. Metro de la Ciudad de México) on Meksikon pääkaupungissa Méxicossa sijaitseva metrojärjestelmä, joka käsittää 12 linjaa ja 195 asemaa, joista 115 on maan alla. Linjoista kymmenellä on käytössä kumipyöräisiä junia. Metro on verrattain halpa tapa matkustaa. Metrolippu maksaa vuonna 2021 viisi pesoa eli noin 0,20 euroa.
Linjat

| Linja | Reitti | Pituus | Asemia | Avattu |
| --- | --- | --- | --- | --- |
| 1 | Pantitlán–Observatorio | 18,8 km | 20 | 1969 |
| 2 | Cuatro Campos–Tasqueña | 23,4 km | 24 | 1970 |
| 3 | Universidad–Inios Verdes | 23,6 km | 21 | 1969 |
| 4 | Martín Carrera–Santa Anita | 10,7 km | 10 | 1981 |
| 5 | Politécnico–Pantitlán | 15,7 km | 13 | 1981 |
| 6 | El Rosario–Martín Carrera | 13,9 km | 11 | 1983 |
| 7 | El Rosario–Barranca del Muerto | 18,8 km | 14 | 1984 |
| 8 | Garibaldi–Constitución de 1917 | 20,1 km | 19 | 1994 |
| 9 | Tacubaya–Pantitlán | 15,4 km | 12 | 1987 |
| A | Pantitlán–La Paz | 14,9 km | 10 | 1991 |
| B | Buenavista–Ciudad Azteca | 20,3 km | 21 | 1999 |
| 12 | Mixcoac–Tláhuac |  | 20 | 2012 |
Aiheesta muualla

Kuvia tai muita tiedostoja aiheesta Méxicon metro Wikimedia Commonsissa
Metron kotisivut (Arkistoitu – Internet Archive)
Colin Imber

Colin Imber on brittiläinen professori, historioitsija, kirjailija ja luennoitsija. Hän on kirjoittanut useita Turkin ja Osmanien valtakunnan historiaa käsitteleviä teoksia.
Imber opiskeli ja väitteli tohtoriksi Kuninkaallisessa teknillisessä korkeakoulussa 1970. Hän toimi sittemmin Turkin historian tutkijana ja luennoitsijana Manchesterin yliopistossa eläkkeelle jäämiseensä saakka. Hänen oppiarvonsa oli Reader in Turkish.
Imber on kirjoittanut vertaisarvosteluja toisten historioitsijen teoksista. Hänet tunnetaan kritiikkiensä ankarasta sanankäytöstä, kun hän löytää kohteena olevasta teoksesta virheitä ja virheellisiä tulkintoja. Esimerkiksi arvostelussaan Norman Stonen teoksesta Turkey: A Short History (2011) Imber kirjoittaa: "Sekametelisoppa virheitä, puolitotuuksia, fantasioita, non sequitureja ja epäoleellisuuksia". Justin McCarthyn teoksesta The Ottoman Turks: An Introductory History (1997) Imber kirjoittaa: "Roskaruokaa, roskaobligaatioita ja nyt myös roskahistoriaa".
Imber arvosteli myös Stanford J. Shaw’n ja tämän vaimon Ezel Kural Shaw’n kaksiosaista koko Osmanien valtakunnan aikakauden kattavaa teosta History of the Ottoman Empire and Modern Turkey Turkin historian valkopesemisestä. Shaw’t muun muassa esittivät revisionistisesti, ettei Armenian kansanmurhaa olisi tapahtunut. Lisäksi Imber laski teoksen sisältävän lukemattomia asiavirheitä. Arvostelussaan hän sanoi: "Ne [teoksen osat] ovat niin täynnä virheitä, puolitotuuksia, liiallisia yksinkertaistuksia ja epätarkkuuksia, että maallikko johdattuu helposti harhaan. Samanaikaisesti ne luottavat niin paljon toissijaisiin lähteisiin ja toisen käden tulkintoihin, ettei niistä ole hyötyä asiantuntijallekaan. Kun lähes jokainen sivu on väärän tiedon miinakenttä, teoksesta on mahdotonta kirjoittaa yksityiskohtaista arviointia."
Teoksia

The Ottoman Empire, 1300-1481 (Isis Press 1990)
Studies in Ottoman History and Law (Isis Press 1996)
Ebu's-su'ud: The Islamic Legal Tradition (Stanford University Press 1997)
The Ottoman Empire, 1300-1650: The Structure of Power (Palgrave Macmillan 2002)
The Crusade of Varna, 1443-45 (Ashgate 2006)
Yhteistyönä:
The Dā'ire-yī Mu'addel of Seydī'Alī Re'īs (University of Manchester, 1976; William Bricen ja Richard Lorchin kanssa)
The Aegean Sea-Chart of Mehmed Reis Ibn Menemenli, AD 1590-1 (University of Manchester, 1977; William Bricen ja Richard Lorchin kanssa)
Studies in Ottoman History in Honour of Professor V.L. Ménage (Isis Press 1994; Colin Heywoodin kanssa)
The Balance of Truth: Essays in Honour of Professor Geoffrey Lewis (Isis Press 2000; Çigdem Balm-Hardingin kanssa)
Frontiers of Ottoman Studies: State, Province, and the West (I.B. Tauris 2005; toimittajana Keiko Kiyotakin kanssa)
Lisäksi Imber on avustanut useiden Turkin historiaa käsittelevien teosten kirjoittamisessa.
Nils Täpp

| Mitalit | Mitalit | Mitalit |  |
| --- | --- | --- | --- |
|  Nils Täpp |  Nils Täpp |  Nils Täpp |  |
Maa:   Ruotsi
Miesten hiihto
|  Olympialaiset  |  Olympialaiset  |  Olympialaiset  |  |
|  Kultaa | St. Moritz 1948 | 4x10 km viesti |  |
|  Pronssia | Oslo 1952 | 4x10 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Lake Placid 1950 | 4x10 km viesti |  |
Nils Täpp (27. lokakuuta 1917 – 23. lokakuuta 2000) oli ruotsalainen hiihtäjä, jonka aktiivivuodet ajoittuivat 1940- ja 1950-luvun vaihteen molemmin puolin.
Täpp saavutti Ruotsin viestijoukkueessa kultaa 1948 St. Moritzin olympialaisista ja 1950 Lake Placidin MM-hiihdoista. 1952 Oslon olympialaisista hän sai viestipronssia. Hänen paras henkilökohtainen arvokilpailusijoituksensa oli seitsemäs sija Oslon olympiakisojen 18 kilometrillä.
Ruotsin mestaruuden Täpp voitti vuonna 1946 15 kilometrillä sekä vuonna 1949 viestimestaruuden Östersunds SK:n joukkueessa.
Aiheesta muualla

Nils Täpp Kansainvälinen hiihtoliitto (FIS). (englanniksi)
http://gamla.skidor.com/guiden/statistik/smlangd.htm (Arkistoitu – Internet Archive)
Christian Pfannberger

| Christian Pfannberger |
| --- | --- |
 Christian Pfannberger  Liège–Bastogne–Liège-klassikossa 2008
Henkilötiedot
Syntynyt: 9. joulukuuta 1979 (ikä 44)
Kansalaisuus:   Itävalta
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
2002 2003 2004 2006–2007 2008 2009:  Nurnberger Versicherung Volksbank-Ideal eD'System-ZVVZ ELK Haus-Simplon Barloworld Katjuša
Suurimmat voitot
  Itävallan maantiepyöräilymestari 2007, 2008 
 Tiedot päivitetty: 6. toukokuuta 2009 
Christian Pfannberger (s. 9. joulukuuta 1979 Judenburg) on entinen itävaltalainen maantiepyöräilijä.
Pfannberger voitti sotilaiden maantieajon maailmanmestaruuden vuonna 1999 ja GP ZTS Dubnica nad Vahom -kilpailun 2001. Hän sijoittui Rheinland-Pfalzin ympäriajossa toiseksi 2002 ja Saksin ympäriajossa kolmanneksi 2004.
Vuonna 2006 Pfannberger voitti Itävallan mäkiajon mestaruuden. Itävallan ympäriajossa hän voitti kolmannen etapin ja sijoittui kokonaiskilpailussa kolmanneksi. Seuraavana vuonna hän voitti Itävallan maantieajomestaruuden ja Itävallan ympäriajon mäkikilpailun sekä sijoittui toiseksi Coppa Agostoni -kilpailussa.
Pfannberger voitti vuonna 2008 Giro del Capo -kilpailun ensimmäisen etapin ja kokonaiskilpailun. Huhtikuun lopulla hän saavutti viikon sisällä kolme huippusijoitusta pyöräilyn suurklassikoissa oltuaan kuudes Amstel Gold Racessa, yhdeksäs La Flèche Wallonnessa ja viides Liège–Bastogne–Liègessä. Kesäkuussa hän voitti toistamiseen maansa maantieajomestaruuden. MM-kilpailujen maantieajossa Pfannberger oli kahdeksas.
Pfannberger sai kahden vuoden kilpailukiellon jäätyään kiinni EPO:n käytöstä 2004. Toukokuussa 2009 hänen Katjuša-tallinsa kertoi Pfannbergerin jääneen toistamiseen kiinni dopingista. Hän sai elinikäisen kilpailukiellon.
Colapesce

Colapesce (myös Cola Pesce) on eteläitalialainen kansansatu, joka on kirjoitettu muistiin 1100-luvulla. Siitä on kahdeksantoista versiota, joista sisilialainen ja napolilainen ovat tunnetuimmat. Tarina tunnetaan myös muualla Välimeren alueella. Colapescen legendassa on yhtymäkohtia Nikolaos Ihmeidentekijään.
Palermolainen legenda

Messinassa eli kalastajanpoika Nicola (Cola), joka pienestä pitäen oli viihtynyt merellä kaloja, ostereita ja muita meren antimia saalistaen. Colan äitin yritti epätoivoisesti hillitä poikansa kalastusintoa, ja lopulta kyllästyi. Hän kirosi Colan ja sanoi tälle: "Possa diventar pesce!" ("Tulkoon sinusta kala!"). Kirous tehosi. Cola muuttui puolittain kalaksi, ja kansa alkoi kutsua häntä Colapesceksi tai Pescecolaksi. Sisilian kuningas sai kuulla Colapescesta ja hänen kiinnostuksensa heräsi. Kuningas määräsi Colapescen etsimään merenpohjasta arvokkaita esineitä, joita hän sinne viskoi. Colapesce totteli ja nouti esineet tunnollisesti. Mutta kuningas ei tajunnut lopettaa leikkiään ajoissa, vaan meni liian pitkälle. Erään kerran Colapesce ei enää palannut, vaan katosi meren syvyyksiin.
Italo Calvinon tarina Colapescesta pohjautuu palermolaiseen versioon.
Muita versioita

Oksitanialainen trubaduuri Raimon Jordan, joka vaikutti suunnilleen vuosina 1178–1195, kertoi kalan tavoin elävästä Nichola de Barista. Englantilaiset Walter Map ja Gervase of Tilbury antoivat taruolennolle nimeksi Nicolaus. Gervasen versiossa Nicolaus on syntyään Apuliasta.
Parmassa syntynyt Salimbene de Adam da Parma (1221–1288) kertoi messinalaisesta Nicolasta, joka nouti merenpohjasta kultaisen maljan, jonka kuningas oli sinne heittänyt. Salimbenen versiossa Nicolan äiti mainitaan ensi kerran.
Eräässä muunnelmassa Colapesce saa sormuksia etsiessään selville, että Sisilia lepää kolmen pilarin varassa, joista yksi on romahtamaisillaan. Colapesce päättää jäädä kannattelemaan pilaria, ja siten estää Sisilian vajoamisen mereen. Ja siellä Colapesce on edelleen - mutta aina sadan vuoden välein hän nousee merenpinnalle katselemaan rakasta Sisiliaansa.
Colapescen napolilainen versio poikkeaa sisilialaisesta, ja siinä on yhteyksiä myöhäispakanalliseen legendaan Neptunuksen pojista, jotka ovat yliluonnollisia kykyjä omaavia sukeltajia. Äitinsä kiroama Colapesce hakee suojaa kookkaiden kalojen vatsoista ja pääsee niistä ulos leikkaamalla vatsat auki.
Catanialainen versio keskittyy Etnan tulivuoreen. Sisilian kuningas pyytää nuorukaista (Cola Pesce) ottamaan selville, mitä tulivuoren alle kätkeytyy. Colapesce saa selville, että Sisilian alla palaa liekki, josta Etna saa voimansa. Kuningas vaatii käsinkosketeltavaa todistetta, mutta nuorukainen tähdentää, että hän kuolisi moista hakiessaan. Colapesce sukeltaa puunpalanen mukanaan, ja ainoa joka lopulta nousee pinnalle on kärventynyt puunpala.
Aiheesta muualla

Cola Pisci : Leggenda popolare trascritta da Italo Calvino
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Leggenda di Colapesce
Käännös suomeksi
Noran piiri

Noran piiri voi tarkoittaa seuraavia Ruotsin piirejä:
Noran piiri (Uplanti), piiri Hebyn kunnassa
Noran piiri (Västmanland), piiri Noran kunnassa
Noran piiri (Ångermanland), piiri Kramforsin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nora distrikt”, voi hakea sivunnimihaulla, laajalla sivunnimihaulla tai tekstihaulla.
Christian Pierre Mathiesen

| Christian Pierre Mathiesen |
| --- | --- |
 Mathiesen noin vuonna 1918.
Norjan maatalousministeri
 Hagerupin II hallitus 22. lokakuuta 1903 – 25. syyskuuta 1904  
Edeltäjä:  Gunnar Knudsen
Seuraaja:  Johan E. Mellbye
Suurkäräjäedustaja
 1900–1903  
Henkilötiedot
Syntynyt: 14. huhtikuuta 1870 Kristiania, Norja
Kuollut: 8. elokuuta 1953 (83 vuotta) Våler, Norja
Tiedot
Puolue:  Høyre
Christian Pierre Mathiesen (14. huhtikuuta 1870 Kristiania – 8. elokuuta 1953 Våler) oli norjalainen Høyren poliitikko. Hän istui suurkäräjillä vuosina 1900–1903 ja toimi Norjan maatalousministerinä 1903–1904.
Aiheesta muualla

Kuvia tai muita tiedostoja aiheesta Christian Pierre Mathiesen Wikimedia Commonsissa
Norangsfjorden

| Norangsfjorden |
| --- | --- |

Sijainti:  Møren ja Romsdalin lääni,  Norja
Päävuono:  Storfjorden
Merialue:  Norjanmeri, Atlantin valtameri
Norangsfjorden on Hjørundfjordenista (Storfjordenin sivuvuono) haarautuva sivuvuono. Se sijoittuu kokonaan Møren ja Romsdalin läänissä, Länsi-Norjassa sijaitsevan Ørstan kunnan alueelle.
Vuonon varrella sijaitsevia paikkoja ovat mm. Lekneset, Urke ja Norang.
Carnival in Babylon

| Carnival in Babylon Amon Düül II |
| --- | --- | --- |

Studioalbumin tiedot
 Julkaistu: 1972
 Tuottaja(t): Olaf Kübler & Amon Düül II
 Tyylilaji: krautrock, psykedeelinen rock, progressiivinen rock
 Kesto: 36.37
 Levy-yhtiö: United Artists Records
Amon Düül II muut julkaisut
| Tanz der Lemminge 1971 | Carnival in Babylon 1972 | Wolf City 1972 |
Carnival in Babylon on Amon Düül II-yhtyeen studioalbumi vuodelta 1972. Albumilla yhtye alkoi suuntautua tavanomaisempiin sävellyksiin edellisalbumien pitkien jami-pohjaisten kappaleiden sijaan.
Kappaleet > A-puoli

"C.I.D. In Uruk" (Weinzierl) - 5:30
"All The Years 'Round" (Weinzierl, Knaup, Rogner) - 7:20
"Shimmering Sand" (Karrer, Rogner) - 6:33
Kappaleet > B-puoli

"Kronwinkl 12" (Weinzierl) - 3:52
"Tables Are Turned" (Karrer, Rogner) - 3:34
"Hawknose Harlequin" (Karrer, Rogner, Meid, Weinzierl, Hausmann, Fichelscher, Leopold) - 9:48
CD-versioiden bonuskappaleet > Gammarock Records CD (2000):

"Light" - 3:50
"Between The Eyes" - 2:28
"All The Years 'Round" (single versio) - 4:11
"Castaneda Da Dream" - 7:46
CD-versioiden bonuskappaleet > Repertoire Records CD (2002):

"Light" - 3:47
"Lemmingmania" - 2:57
"Between The Eyes" - 2:24
"All The Years 'Round" (single versio) - 4:10
CD-versioiden bonuskappaleet > Revisited Records (2007) ja Belle Antique (2009):

"Skylight" - 9:50
"Tatzelwurmloch" - 17:45
Muusikot

John Weinzierl - kitarat, laulu
Chris Karrer - kitarat, viulu, soprano saksofoni, laulu
Lothar Meid - basso, laulu
Renate Knaup-Krötenschwanz - laulu
Danny Fichelscher - rummut, gongat
Peter Leopold - rummut, tamburiini
Karl-Heinz Hausmann - kosketinsoittimet
sekä:
Joy Alaska - taustalaulu
F.U. Rogner - urut
Olaf Kübler - soprano saksofoni, "door"
Nokia 113

| Nokia 113 |
| --- | --- |

Valmistaja:  Nokia
Julkaistu:  syyskuu 2012
Käyttöverkot:  GSM 900/1800
Mitat:  110 × 46 × 14,8 mm
Paino:  77 g
Näytön kuvatarkkuus:  128 × 160 pikseliä
Värien lukumäärä:  65 000
Muisti:  sisäinen 16 Mt, MicroSD-muistikorttipaikka (tuki max 32 Gt korteille)
Kamera:  VGA (640 × 480)
Radio:  kyllä
Musiikkisoitin:  kyllä
Valmiusaika:  noin 792 h
Puheaika:  noin 7 h 50 min
Tiedonsiirto:  EDGE, GPRS, WCDMA
Liitännät:  Bluetooth 2.1
Infobox OKNimi-testi OK: 
Nokia 113 on Nokian valmistama matkapuhelin. Laitteessa on VGA-tasoinen kamera. Puhelin esiteltiin toukokuussa 2012 ja markkinoille se tuli saman vuoden syyskuussa.
Ominaisuudet

ennakoiva tekstinsyöttö
äänimuistiinpanot
väri: musta, magenta, limenvihreä, syaani
Aiheesta muualla

Käyttöohjeet (Arkistoitu – Internet Archive)
Nokia 113 - Nokia
Nokia 113 - Tuki
Nils Wasastjerna

Helsingin kaupungin museolautakunnan kokous 1900-luvun alussa. Kuvassa vasemmalta Nils Wasastjerna, Reinhold Hausen, Bertel Jung ja Magnus Schjerfbeck.
Nils Jakob Wasastjerna (31. toukokuuta 1872 Helsinki – 14. marraskuuta 1951 Helsinki) oli suomalainen (suomenruotsalainen) sisustusarkkitehti, taidekriitikko ja -kirjailija. Hän oli Helsingin kaupunginmuseon johtaja 1913–1920.
Nils Wasastjerna tunnetaan valokuvausharrastuksestaan. Hän kuvasi 1890-luvulla niin sanotulla salapoliisikameralla (pienellä waistcoat cameralla eli napinläpikameralla) Helsingin näkymiä ”valokuvaavana flanöörinä”. Wasastjerna kuvasi pienellä kamerallaan myös Ahvenanmaalla kesällä 1890.
Nils Wasastjernan veli oli taidemaalari Torsten Wasastjerna.
Julkaisuja

Finskt arkitektur, 1904–1908
En krönika om Helsinginfors, 1941
Helsingfors: Tre kulturverk, 1948
Aiheesta muualla

Kuvia tai muita tiedostoja aiheesta Nils Wasastjerna Wikimedia Commonsissa
Wasastjerna, Nils hakuteoksessa Uppslagsverket Finland (2012). (ruotsiksi)
Cadillac-sur-Garonne

| Cadillac-sur-Garonne |
| --- | --- |
 Kunnantalo
 vaakuna
 Cadillac-sur-Garonne
 Koordinaatit: 44°38′14″N, 0°19′03″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Langon
Pinta-ala:  
 – Kokonaispinta-ala:  5,4 km²
Väkiluku (2020):  2 846 
 – Väestötiheys:  523 as./km²
Kunnan numero:  33081
 
 Kunnan kotisivut 
Infobox OKVirheellinen NIMI-arvo: 
Cadillac-sur-Garonne on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 13 kilometriä Langonin kaupungista luoteeseen.
Cadillac-sur-Garonnen nimi oli 31.12.2022 saakka Cadillac.
Cadillac on vuonna 1280 perustettu uusi kaupunki eli bastide. Sen perusti Jean de Grailly Englannin kuningas Henrik III:lle. Vanhoja bastiden linnoituksia on yhä jäljellä, kuten kaksi porttia: vuonna 1315 rakennettu meriportti Porte de la Mer ja kelloportti Porte de l’Horloge. Saint-Martinin kirkko on Gaston III de Foix-Candalen vuonna 1490 perustama kirkko. Se rakennettiin uudelleen vuosina 1541–1544. Kirkon länsijulkisivu ja kellotorni rakennettiin noin vuonna 1865. Cimetière des Oubliés on unohdettujen hautausmaa, joka kuului kaupungin psykiatriselle sairaalalle vuosina 1920-1994. Nykyään se on kunnan hallinnoima, ja siinä on noin 900 hautaa. Yhdellä aukioista on 98 hautaa, joissa lepää ensimmäisen maailmansodan taisteluissa traumatisoituneita veteraaneja.
Château du Cadillac on Épernonin ensimmäisen herttuan Jean-Louis de Nogaret de La Valetten vuosina 1598-1634 rakennuttama linna. Hän oli Ranskan kuningas Henrik III:n suuri suosikki. Linna on ranskalaisen arkkitehtuurin esimerkkejä. Linnassa on säilynyt runsas sisustus, erityisesti sen monumentaaliset takat. Lisäksi siellä on lähes 40 historiallista kuvakudosta. Linna on historiallinen muistomerkki.
Puolustustorni
Porte de la Mer
Porte de l’Horloge
Saint-Martinin kirkko
Cimetière des Oubliés
Château du Cadillac
Aiheesta muualla

Kuvia tai muita tiedostoja aiheesta Cadillac-sur-Garonne Wikimedia Commonsissa
Nimismiehen kiharat

| Nimismiehen kiharat |
| --- | --- |

Kirjailija:  Petri Nevalainen
Kustantaja:  Gummerus
Julkaistu:  2010
ISBN:  9789512081059
Löydä lisää kirjojaKirjallisuuden teemasivulta
Nimismiehen kiharat on auktorisoimaton elämäkerrallinen teos Sauli Niinistöstä.
Aiheesta muualla

Mauri Liukkonen: Liian kova pähkinä rikottavaksi[vanhentunut linkki]. Keskisuomalainen 20.9.2010.
Tuomo Lappalainen: Niinistö-elämäkerta kierrättää vanhoja juttuja (Arkistoitu – Internet Archive). Suomen kuvalehden blogit 20.9.2010.
Cadillac (täsmennyssivu)

Cadillac voi tarkoittaa seuraavia:
Ajoneuvot

Cadillac, yhdysvaltalainen automerkki
Maantiede

Cadillac-en-Fronsadais, kunta Gironden departementissa Ranskassa
Cadillac-sur-Garonne, (31.12.2022 saakka Cadillac), kunta Gironden departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cadillac”, voi hakea sivunnimihaulla, laajalla sivunnimihaulla tai tekstihaulla.
Colin Davis (kapellimestari)

Sir Colin Davis.
Colin Rex Davis (25. syyskuuta 1927 Surrey, Englanti – 14. huhtikuuta 2013) oli brittiläinen kapellimestari.
Ura

Davis opiskeli klarinetinsoittoa Royal College of Musicissa Lontoossa, jossa häneltä evättiin kapellimestaritunnit, koska hän ei ollut riittävän hyvä pianonsoittaja. Tästä huolimatta hän perusti opiskelijakollegoidensa kanssa Kalmar Orchestran ja toimi usein sen johtajana.
Vuonna 1952 Davisista tuli balettimusiikin johtaja Royal Festival Hallissa ja hän oli assistenttikapellimestarina BBC Scottish Orchestrassa vuosina 1957–1959. Hän nousi ensi kertaa kuuluisuuteen vuonna 1959 johtaessaan lyhyellä varoitusajalla Wolfgang Amadeus Mozartin oopperan Don Giovanni Otto Klempererin sairastuttua. Vuotta myöhemmin samankaltainen tilanne toistui, kun hän korvasi Thomas Beechamin johtaessaan Mozartin Taikahuilun Glyndebournessa.
1960-luvulla Davis työskenteli Sadler’s Wells Operassa, Lontoon sinfoniaorkesterissa ja BBC Symphony Orchestrassa. Vuonna 1971 hän siirtyi pääkapellimestariksi Royal Opera Houseen Georg Soltin seuraajaksi ja toimi siellä aina vuoteen 1986 asti. Hän tuli tunnetuksi Michael Tippettin teoksien kantaesittäjänä: The Knot Garden (1970), The Ice Break (1977) ja The Mask of Time (1984). Vuonna 1977 hän johti Tannhäuserin Wagnerin musiikille omistetuilla Bayreuth-festivaaleilla ja tuli siten ensimmäiseksi kyseisillä festivaaleilla johtaneeksi englantilaiseksi kapellimestariksi.
Davis työskenteli Baijerin radion sinfoniaorkesterin ja Bostonin sinfoniaorkesterin kanssa ennen kuin aloitti Lontoon sinfoniaorkesterin ylikapellimestarina vuonna 1995.
Paitsi Tippettin ja Mozartin musiikin tulkitsijana, Davis tunnettiin erityisesti Jean Sibeliuksen ja Hector Berlioz’n musiikin tuntijana.
Huomionosoitukset

Davis aateloitiin vuonna 1980.
Aiheesta muualla

Sir Colin Davisin muistokirjoitus Helsingin Sanomissa (Arkistoitu – Internet Archive).
Colin Edwards

Colin Edwards Red Bull Indianapolis GP:ssä vuonna 2008.
Colin Edwards (s. 27. helmikuuta 1974 Houston, Texas) on yhdysvaltalainen ratamoottoripyöräilijä. Hän kilpaili MotoGP-luokassa vuodet 2003–2014. Edwards ei onnistunut voittamaan MotoGP:ssä yhtään osakilpailua. Muista sarjoista hänen saavutuksiinsa kuuluu kaksi Superbiken maailmanmestaruussarjan mestaruutta vuosilta 2000 ja 2002. Hän on myös voittanut Suzukan 8 tunnin kestävyyskilpailun kolme kertaa vuosina 1996, 2001 ja 2002. Edwardsin lempinimi on ”Texas Tornado”. Hän asuu vaimonsa Alyssian ja tyttärensä kanssa Conroessa, Texasissa.[lähde? ]
Superbike-tilastot

| Kausi | pyörä | Kilpailut | Voitot | Palkintosijat | Paalupaikat | Nopeimmat kierrokset | Pisteet | Sijoitus |
| --- | --- | --- | --- | --- | --- | --- | --- | --- |
| 1995 | Yamaha | 20 | 0 | 2 | 0 | 1 | 141 | 11th |
| 1996 | Yamaha | 20 | 0 | 7 | 2 | 0 | 248 | 5th |
| 1997 | Yamaha | 8 | 0 | 1 | 0 | 1 | 79 | 12th |
| 1998 | Honda | 24 | 3 | 6 | 0 | 0 | 277.5 | 5th |
| 1999 | Honda | 26 | 5 | 10 | 2 | 3 | 361 | 2nd |
| 2000 | Honda | 26 | 8 | 12 | 6 | 6 | 400 | 1st |
| 2001 | Honda | 25 | 4 | 12 | 0 | 4 | 333 | 2nd |
| 2002 | Honda | 26 | 11 | 25 | 5 | 8 | 552 | 1st |
| Yhteensä | Yhteensä | 175 | 31 | 75 | 15 | 23 | 2391.5 |  |
MotoGP-tilastot

| Kausi | Luokka | Pyörä | Kilpailut | Voitot | Palkintosijat | Paalupaikat | Nopeimmat kierrokset | Pisteet | Sijoitus |
| --- | --- | --- | --- | --- | --- | --- | --- | --- | --- |
| 2003 | MotoGP | Aprilia RS3 Cube | 16 | 0 | 0 | 0 | 0 | 62 | 13th |
| 2004 | MotoGP | Honda RC211V | 16 | 0 | 2 | 0 | 2 | 157 | 5th |
| 2005 | MotoGP | Yamaha YZR-M1 | 17 | 0 | 3 | 0 | 1 | 179 | 4th |
| 2006 | MotoGP | Yamaha YZR-M1 | 17 | 0 | 1 | 0 | 0 | 124 | 7th |
| 2007 | MotoGP | Yamaha YZR-M1 | 18 | 0 | 2 | 2 | 0 | 124 | 9t |
| 2008 | MotoGP | Yamaha YZR-M1 | 18 | 0 | 2 | 1 | 0 | 144 | 7th |
| 2009 | MotoGP | Yamaha YZR-M1 | 17 | 0 | 1 | 0 | 0 | 161 | 5th |
| 2010 | MotoGP | Yamaha YZR-M1 | 18 | 0 | 0 | 0 | 0 | 103 | 11th |
| 2011 | MotoGP | Yamaha YZR-M1 | 15 | 0 | 1 | 0 | 0 | 109 | 9th |
| Yhteensä | Yhteensä | Yhteensä | 152 | 0 | 12 | 3 | 3 | 1163 |  |
Aiheesta muualla

Kuvia tai muita tiedostoja aiheesta Colin Edwards Wikimedia Commonsissa
Superbiken maailmanmestaruussarjan mestarit
Edwards kilpailemassa Hollannin Assenissa 2009.